హఠయోగ ప్రదీపిక

స్వామీ ఘోరకనాథ్ శిష్యుడు యోగి స్వాత్వారామ సంస్కృతములో రచించిన హఠయోగ ప్రదీపిక, హఠయోగములో ప్రాచీన పుస్తకముగా చెప్పబడుతున్నది. 11వ శతాబ్దములో వ్రాయబడిన ఈ గ్రంథము పురాతన సంస్కృత గ్రంథములతో పాటు స్వాత్వారామ ప్రతిపాదించిన యోగ ముద్రలు కూడా ఉన్నాయి. వీటిలో ఆసనాలు, ప్రాణాయామము, చక్రములు,కుండలిని, బంధములు, క్రియలు, శక్తి, నాడి, ముద్ర ఇంకా ఇతర విషయములు ఉన్నాయి. 1924లో మద్రాసులోని ప్రాచ్యలిఖిత భాండాగారంలోని ఈ గ్రంథం దొరకగా దానిని దొరస్వామయ్య అనువదించారు. ఈనాడు అనేక ఆధునిక ఇంగ్లీషు అనువాదములు దొరుకుతున్నవి.

రెండు స్రవంతులైన యిద (మానసిక), పింగళ (భౌతిక) శక్తులను ఉపయోగించి, షుషుమ నాడి (స్వీయ శక్తి)ని ఉద్గారించడానికి, శరీరంలోని వివిధ ప్రదేశాలలో వెన్నెముక ప్రాథమిక స్థానం నుండి తల పైభాగంవరకూ గల, కాస్మిక్ శక్తి కేంద్రాలను, సమాధి పొందేంత వరకు, వివిధ చక్రముల ద్వారా ప్రేరేపించవలెను.

అతి లోతైన ఏకాగ్రతలద్వారా, శారీరక మానసికాలపై పట్టు సాధించి, మేధోజలాల స్తంభనలవరకూ సాధనలు చేసి, స్వీయబ్రాహ్మణాన్ని పొందడమే హఠయోగం. అకుంఠిత దీక్షతో సాధన చేసే హఠయోగము, సాధకుణ్ణి రాజ యోగ శిఖరాలకు చేర్చుతుందని భావిస్తారు.

పాశ్చాత్య దేశాలలో, హఠయోగము వ్యాయామ శిక్షణా పద్ధతిగా ప్రాచుర్యము పొందినది. హఠయోగ అసలు మానసిక ఉద్దేశ్యాలను అర్థం చేసుకొనక, కేవలం భౌతిక సాధనలు మాత్రమే జరుగుతున్నవి. ప్రస్తుతము, 3 కోట్ల అమెరికా ప్రజలు హఠయోగాన్ని సాధన చేస్తున్నారని అంచనా. అయితే భారత ఉపఖండములో మాత్రం నేటికీ హఠయోగము సంప్రాదాయ పద్ధతిలోనే అనుసరించబడుతున్నది. 20వ శతాబ్దములో అంతర్జాతీయ చైతన్య స్రవంతిలోకి ప్రవేశించిన అనేక గొప్ప యోగులను అందించిన, వ్యవస్థీకృత సంస్థల అజమాయిషీలేని సాంప్రదాయ గురు-శిష్య సంబంధము భారత, నేపాలీ, కొన్ని టిబెట్ వర్గాలలో నేటికీ సజీవంగా ఉన్నది.

 ఇవి కూడా చూడండి 
 ఆంగ్ల వికీసోర్స్ లో - హఠయోగ ప్రదీపిక

 బయటి లింకులు 
 డీఎల్ఐలో హఠయోగదీపిక తెలుగు ప్రతి
 విరివిగా లభ్యమౌతున్న ఒక ఆంగ్ల అనువాదము.
 హఠయోగ ప్రదీపిక (పీడీఎఫ్ రూపములో) (పరిచయభాగము, 10% పాఠ్యము కలిగిన ఒక ఉచిత శాంపిలు.)
 సంపూర్ణ ఆన్లైన్ అనువాదము 

 మూలాలు 

వర్గం:సంస్కృత పుస్తకాలు
వర్గం:యోగా